
Esselamu alejkum! U braku sam dugo, imam troje dece ,u početku nisam znala ali posle toga sam saznala da moj suprug inače u inostranstvu zarađuje ***[haram](https://pitajucene.com/search/haram/questions/ "Pretraži pitanja o haramu")***. Jako sam se protivila i htela da se razvedem ali i on je poceo da redovno klanja pet vakat namaza i rodila se nada da ce da počne da…


radi ***[halal](https://pitajucene.com/search/halal/questions/ "Pretraži pitanja o halalu")***. Ali on se već bio zadužio mnogo para tako da smo prodali i kuću i sve što smo imali od vrednosti, ali sve je ostalo samo u nadi mi još dalje plaćamo kamate ne možemo da se otarasimo dugova i dalje nas hrani sa haramom, ja ostala sama sa decom po tuđim kućama jedva za hranu nam šalje. Ja nisam u mogućnosti da zaradim jer su mi deca mala. Klanjam godinama unazad hvalla Allahu taj ***[namaz](https://pitajucene.com/search/Namaz/questions/ "Pretraži pitanja o namazu")*** me ispunjava. Pišem vam da me savetujete šta da radim jer se bojim ahireta za mene i moju dječicu. ALLAH VAS NAGRADIO SVAKIM DOBROM !


* 
* 
* 
* 
* 
* 
* 

 
Muž nas hrani haram imetkom

Alejkumusselam!


Treba da se potrudite i ti i tvoj muž da što prije vratite te pare, potrudi se da budeš mužu od pomoći u ovim teškim trenucima. A sa mužem otvoreno porazgovaraj da odmah ostavi posao za koji ti kažeš da je ***[haram](https://pitajucene.com/search/haram/questions/ "Pretraži pitanja o haramu")***, jer Allah ne daje bereket u haramu, neka nađe ***[halal](https://pitajucene.com/search/halal/questions/ "Pretraži pitanja o halalu")*** posao a onda štedite i vraćajte dug. Nema sumnje da je haram to što je tvoj muž dizao tu kamatu koju mora vratiti u čemu nema izbora jer banka mu je neće oprostiti. On se mora iskreno pokajati za to djelo (kamatu) a od šartova iskrene tevbe je da odluči da se više nikada neće vrati tom djelu.


A ako ti misliš da vam je haram ***[imetak](https://pitajucene.com/search/imetak/questions/ "Pretraži pitanja o imetku")*** to što on mora vraćati kamatu a on radi posao čija zarada je u osnovi halal, onda nisi u pravu, jer to što ste digli kredit i vraćate kredit sa kamatom to ne znači vam je zarađeni imetak od njegove halal zarade (ako on radi halal posao) haram.


Puno u namazu na sedždi, u vremenima kada se prima ***[dova](https://pitajucene.com/search/dova/questions/ "Pretraži pitanja o dovama")*** dovi Allahu da vam pomogne, da vas opskrbi iz svoga obilja i da vam olakša vraćanje tog duga.


Šaljem ti knjigu “Hisnul-muslim” (Zaštita svakog muslimana) u kojoj imaš ispravne ***[dove](https://pitajucene.com/search/dove/questions/ "Pretraži pitanja o dove")*** od Poslanika, sallallahu alejhi ve sellem, koje je praktikovao u svakodnevnom životu u različitim situacijama, a među tim dovama je i dova onoga koji je zadužen. Pa moli svoga Gospodara tom dovom da vam olakša i da vas izbavi iz situacije u kojoj se nalazite. Znaj da olakšica dolazi poslije poteškoće, pa ne gubi nadu u Allahovu milost i dobrotu, uložite ono što je do vas da što prije vratite dug, pomažite se u tome ti i tvoj muž, da što lakše prebrodite ovo teško stanje.


Nastoj da se i ti i tvoj muž što više držite vjere a to zahtijeva da učite vjeru, da pitate učene o njoj, nemojte svoju vjeru svesti samo na ***[namaz](https://pitajucene.com/search/Namaz/questions/ "Pretraži pitanja o namazu")***, ***[ramazan](https://pitajucene.com/search/ramaza/questions/ "Pretraži pitanja o ramazanu")***, ***[kurban](https://pitajucene.com/search/kurban/questions/ "Pretraži pitanja o kurbanu")*** i teraviju. U Islamu je stotine vadžiba i stotine harama, sve to musliman treba da nauči i primijeni u svom životu. Molim Uzvišenog da vam da iz Svoga obilja, a On je Onaj koji se odaziva molbi onih koji Ga mole. Ve billahi tevfik.


Odgovorio na pitanje:Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa :n-um.com


